alexandrainst/scandi-wiki huggingface dataset:
Fjellskrinneblom

Fjellskrinneblom er ei plante i krossblomfamilien. Arten har ei amfi-atlantisk utbreiing. Han finst i fjellområde i Europa, Nord- og Aust-Afrika, Sentral- og Aust-Asia og delar av Nord-Amerika.

Planta vert kring 15 cm høg. Stengel og nedre blad er stjernehåra.  Ho ha grovtagga stengelblad. Begerblad er 4 mm og kronblad 8 mm. Skulpeskaftet er 1 cm. 

Fjellskrinneblom blomstrar kring juli ved bekkar og på fuktig grusjord i fjellet. Han veks i alle fjelltrakter i Noreg. Planta er funnen opp til 1980 m i Jotunheimen.

Kjelder

Johannes Lid: Norsk-svensk-finsk flora. Det Norske Samlaget, 1985.

Denne artikkelen bygger på «Fjälltrav» frå ,  den 12. september 2010.  

Krossblomfamilien
Viltveksande plantar i Noreg
Fjellflora
Saale-istida

Saale-istida er namnet på den nest sist istida i Nord-Europa. Ho varte frå om lag 240 000 år sidan til 130 000 år sidan. Etter Saale-istida følgde mellomistida Eem og så weichsel-istida. Andre namn på istida er wolston-istida, warthe-istida og riss-istida. 

I Noreg er det spor etter ei djuptliggande morene frå slutten av saale-istida ved Fjøsanger i Bergen.

Kjelder
 

Istider
Pleistocen
Tapestida

Tapestida, òg kalla eiketida eller littorinatida, er ein varm tidsperiode etter den siste istida i yngre steinalder og bronsealderen, frå kring 8000 til kring 4000 år sidan. Klimaet vart då gunstig og mange varmekrevjande dyr og planter strekte seg 1500 km lenger nord enn dei gjer no, samt at skoggrensa gjekk høgare, i Sør-Noreg opp til 1100 meter over havet.

Namnet på tidsavsnittet kjem av muslingen Venerupis decussatus, tidlegare Tapes decussatus.

Tapestransgresjonen
Varmen tapestida førte til at mykje is i polområda smelta, slik at havet steig. Dette seinka landhevinga, og nokre stader stod landet stille eller vart endå til lågare samanlikna med havnivået. Denne transgresjonen skjedde hovudsakleg dei fyrste 2000 åra av tapestida. Det stigande havnivået førte til at Austersjøen gjekk frå å vere ein innsjø, Ancylussjøen, til å vere ei salt havbukt, Littorinahavet.

Mange stader i landet har tapestransgresjonen vore styrande på korleis geologien og lausmassane har utvikla seg etter siste istid. Stillstand i havnivået fører til at bylgjene får lang tid til utvikla ei tydeleg strandline, som til og med kan erodera fjell.

På Røst var havnivået under tapestida det høgaste sidan istida, og transgresjonen set soleis marin grense. Strandvollane på Andøya vart sett av på tapestida, og danar den viktigaste landbruksjorda i området. Vollane er høgre enn landet innanfor, og demmer difor opp vatn og myrar.

Kjelder

Anne Elgersma (1998) Landskapstyper i Lofoten og vesterålen, Norsk institutt for jord- og skogkartlegging  
Per Jørgensen, Rolf Sørensen og Sylvi Haldorsen (1998) Kvartærgeologi, Tun forlag, ISBN 978-82-529-2107-6

Steinalderen
Holocen
Littorinahavet

Littorinahavet er eit geologisk stadiet av Austersjøen då vatnet var brakt. Det eksisterte kring 7500 til 4000 år sidan og følgde Mastogloiahavet, overgangasfasen til Ancylussjøen. Littorinahavet er kalla opp etter vanleg strandsnigl (Littorina littorea), som då dominerte i desse farvatna og som indikerte salt vatn. 

Littorinahavet var ein overgangsperiode og var 26,5 % større enn i dag. Mot slutten av perioden dukka dei moderne landformene fram, med lagunar, landtunger og dyner som framleis er synlege.

Kjelder
Denne artikkelen bygger på «Littorina Sea» frå ,  den 12. september 2010. 
 oppgav desse kjeldene: 
 
 

Austersjøen
Holocen
Historiske hav
Tefrokronologi

Tefrokronologi er ein metode for å avgjere alder i geologien ved hjelp av vulkanske oskelag eller tefra i torv og andre avleiringar. Fordelen med metoden er at oskelaga legg seg over store område nesten samstundes, og gjev eit nyttig referansepunkt for å stadfeste andre dateringsmetodar. 

I Noreg finst vulkansk oske som har blese over havet etter store utbrot på Island. Det som truleg er det største vulkanutbrotet på Island i nyare tid har sett spor etter seg som eit lyst lag, vanlegvis 1-5 cm tjukt. Det finst i borekjernar frå innsjøar på Sunnmøre. Dette laget vert kalla Veddelaget og er omkring 10 300 til 12 000 år gammalt. Det er eit nyttig lag ved studiar av sediment frå slutten av den siste istida.

Kjelder

Geokjemi
Geokronologi
Datering
Tefra
Aerogen

Aerogen er eit omgrep innan geologien om avleiringar som er lagt ned under påverknad av vind.

Kjelder

Geologiske prosessar
Sedimentologi
Vind
Zosterops

Zosterops er ei biologisk slekt av fuglar som inneheld dei typiske brillefuglane. Dei er tradisjonelt plassert i familien Zosteropidae. 

Zosterops er den største slekta av brillefuglar med 88 artar. Dei finst i tropiske økologiske regionar i Afrika, det indomalayiske økosystemet, og i Australasia. Typiske brillefuglar har ei lengd på mellom 8 og 15 cm. Deira mest karakteristiske trekk er påfallande kvite fjører i ein ring rundt auga, men somme artar manglar ringen. Artane i denne slekta varierer i strukturelle tilpassingar i tunga.

Artslista 
Zosterops-artar i rekkjefølgje etter EBird/Clements Checklist v2019 med norske namn etter Norske navn på verdens fugler:

Kjelder 
 Denne artikkelen bygger på «Zosterops» frå , den 12. august 2010 

Referansar

Bakgrunnsstoff 
 Videoar av Zosterops hos Internet Bird Collection

Brillefuglfamilien
Fuglar i den australske regionen
Fuglar i den orientalske regionen
Fuglar i den afrotropiske regionen
Fugleslekter
Ingebjørg Godskesen

Ingebjørg Amanda Godskesen () er ein norsk politikar frå Framstegspartiet. Ho vart vald inn på Stortinget for Aust-Agder fylke i 2009, då ho var 1. kandidat for Aust-Agder Framstegsparti. Godskesen sat i Arendal bystyre frå 2003 til 2009, og var medlem av planutvalet og formannskapet, i tillegg til miljø-, kultur- og næringskomiteen i kommunen. Ho har også vore fylkesstyremedlem i KS Agder.

Bakgrunn 
Godskesen har fagbrev innan økonomi frå Økonomisk Gymnas fra 1977, og har fullført studium i data og internett frå Universitetet i Agder frå 1978. Ho jobba innan administrasjon og kontor i NSB frå 1977 til 1986, då ho starta firmaet ABC-Text Økonomi. Ho gjekk over til å vere salskonsulent for Dagligvareservice i 1995. Frå 2003 var ho tilsett på heiltid som distriktssekretær i Framstegspartiet, og vart som regionsekretær i 2007.

Bakgrunnsstoff 

Ingebjørg Amanda Godskesen hjå Stortinget
Ingebjørg Amanda Godskesen  hjå Fremskrittspartiet
Ingebjørg Amanda Godskesen hjå TV 2
Offisiell nettside 

Folk frå Arendal
Stortingsrepresentantar frå FrP
Stortingsrepresentantar for Aust-Agder
Stortingsrepresentantar 2009-2013
Stortingsrepresentantar 2013-2017
Svein Harberg

Svein Harberg () er ein norsk politikar frå Høgre. Han var ordførar i Grimstad kommune i perioden 2003 til 2007, gjennom eit valteknisk samarbeid mellom Høgre, Senterpartiet og Framstegspartiet. Han ønskte ikkje attval i 2007, men sa seg villig til å vere med i fylkespolitikken.

Harberg vart vald inn på Stortinget frå Aust-Agder fylke i 2009, og var medlem i Stortingets kyrkje-, utdannings- og forskingskomité. I Stortingsvalet 2017 var han Høgre sin førstekandidat i Aust-Agder.

Før han vart ordførar, dreiv Harberg eit konsulentfirma.

Stortingskomitear 
2009–2013 - medlem i Kyrkje-, utdannings- og forskingskomiteen

Referansar

Bakgrunnsstoff 
 
Harbergs konsulentfirmas heimeside 
Før valet 2007 i Grimstad på NRK Sørlandet

Stortingsrepresentantar frå Høgre
Stortingsrepresentantar for Aust-Agder
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Høgreordførarar i Aust-Agder
Ordførarar i Grimstad
Folk frå Bergen
Åse Michaelsen

Åse Michaelsen (), tidlegare Åse Schmidt, er ein norsk politikar frå Framstegspartiet. Frå 17. januar 2018 til 3. mai 2019 var ho eldre- og folkehelseminister i regjeringa Solberg.

Ho vart vald inn på Stortinget frå Vest-Agder fylke i 2005. Valet i 2005 var eit særs jamnt løp mellom henne og Kari Henriksen frå Arbeidarpartiet, der Michaelsen enda med 19 fleire stemmer enn Henriksen. Ved stortingsvalet 2009 stod Michaelsen på førsteplass på lista til Framstegspartiet og vart vald på nytt.

Ho har eitt års høgare utdanning og er også utdanna interiørarkitekt. Ho har yrkeserfaring frå Norges eksportråd, og som handling coordinator og tillitsvalt i SAS.

Michaelsen var medlem av bystyret og formannskapet i Mandal 1995-2003. Ho var medlem av sentralstyret i Framstegspartiet 1998-2005.

Stortingets presidentskap 
 2005–09: visesekretær i Lagtinget

Stortingskomitear 
 2009–: medlem av justiskomiteen
 2005–09: medlem av kyrkje-, utdannings- og forskingskomiteen
 2005–09: medlem av valkomiteen

Kjelder

Bakgrunnsstoff 
 Stortinget.no - Biografi
 Framstegspartiet - Biografi

Statsrådar i Regjeringa Solberg
Frp-statsrådar
Stortingsrepresentantar frå FrP
Stortingsrepresentantar for Vest-Agder
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Lokalpolitikarar i Mandal
FrP-politikarar i Vest-Agder
Folk frå Mandal
Kari Henriksen

Kari Henriksen () er ein norsk politikar frå Arbeidarpartiet. Ho vart 3. desember 2007 utnemnd til statssekretær i Helse- og omsorgsdepartementet i Regjeringa Stoltenberg II, ei stilling ho hadde fram til 3. april 2009. Ho bad då om avskjed for å konsentrere seg om valkampen før stortingsvalet 2009, då ho var førstekandidaten til Arbeidarpartiet frå Vest-Agder.

Henriksen vart vald inn og er frå 2009 medlem av arbeids- og sosialkomiteen og valkomiteen. Ho var vararepresentant på Stortinget i perioden 2005–2009.

Henriksen er psykiatrisk sjukepleiar frå Universitetet i Agder, og har mastergrad i folkehelse med kurs frå Göteborgs Universitet og State University of New Jersey (Rutgers). Yrkeskarrieren hennar fordeler seg på sjukepleiarstillingar ved Eg Sykehus og leiarstillingar ved A-klinikken i Vest-Agder fylkeskommune i åra 1979-2000. Henriksen har også vore trenar i Flekkerøy IL og hatt verv i bedriftsidrettskretsen i Agder.

Kari Henriksen har vore medlem av bystyret i Kristiansand.

Bibliografi
 Henriksen, Kari og Jorun Buckley:  Æ du gal! – oppvekst på Eg Sykehus, Hertervig Forlag, 2002. ISBN 82-92023-08-9.

Kjelder

 NRK - «Kari Henriksen topper», 25.august 2008.
  
 Biografi på Regjeringen.no.

Stortingsrepresentantar frå Ap
Stortingsrepresentantar for Vest-Agder
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Statssekretærar frå Ap
Statssekretærar i Regjeringa Stoltenberg II
Lokalpolitikarar i Kristiansand
Ap-politikarar i Vest-Agder
Norske sjukepleiarar
Folk frå Vennesla
Folk frå Kristiansand
Peter Skovholt Gitmark

Peter Skovholt Gitmark () er ein norsk politikar frå Høgre.
Han vart vald inn på Stortinget frå Vest-Agder fylke i 2005. Han var vararepresentant til Stortinget frå Vest-Agder i perioden 2001–2005 og møtte fast for Ansgar Gabrielsen mens han var i regjering.

Gitmark var leiar av Vest-Agder Høgre frå 2004-2008 og leiar av Vest-Agder Unge Høgre 1996-98.

Han er utdanna siviløkonom ved Norges Handelshøyskole 1998-2003; og medlem av Vest-Agder fylkesting 1999-2003. Gitmark er president i organisasjonen International Young Democrat Union, som samlar ungdomspartia til sentrum/høgre-parti frå 50 land.

Stortingskomitear 
2001–2005: Medlem i Kommunalkomiteen*2005–2009: Medlem i Finanskomiteen
2005–2009: Medlem i Energi- og miljøkomiteen
2009–2013: Medlem i Utanriks- og forsvarskomiteen
2009–2013: Medlem i Fullmaktskomiteen

Bakgrunnsstoff 
 
 Høgre - Biografi 
 petergitmark.no

Stortingsrepresentantar frå Høgre
Stortingsrepresentantar for Vest-Agder
Stortingsrepresentantar 2001-2005
Stortingsrepresentantar 2005-2009
Stortingsrepresentantar 2009-2013
Vararepresentantar til Stortinget
Folk frå Kristiansand
Henning Skumsvoll

Henning Skumsvoll () er ein norsk politikar frå Framstegspartiet som var stortingsrepresentant frå 2009 ti 2013.

Skumsvoll vart vald inn på Stortinget frå Vest-Agder fylke i 2005 og vald på nytt ved stortingsvalet 2009. I februar 2004 vart han vald til politisk nestleiar i Vest-Agder FrP. I lokalpolitikken har han ei fartstid på tre periodar som kommunestyremedlem i Farsund. I 2003 vart han varaordførar i heimkommunen.

Skumsvoll er utdanna sivilingeniør og bedriftsøkonom frå Heriot Watt University i Skottland. Av yrke har han vore prosjektsjef og teknisk sjef ved Elkem Aluminium på Lista, bistandattache i Tanzania, teknisk sjef i Kvinesdal og Farsund kommune, og konsulent.

Politisk har han særleg markert seg som talsmann for betre og meir stabile rammevilkår for næringslivet, meir pengar til veg, mindre offentleg byråkrati, og meir satsing på utdanning og forsking. Han er også oppteken av å sikre norsk kraftforedlande industri nok kraft til konkurransedyktig pris.

Stortingets presidentskap 
 2005–09: visesekretær i Odelstinget

Stortingskomitear 
 2005–09: medlem av forsvarskomiteen
 2005–09: medlem av den utvida utanrikskomiteen
 2009–2013: medlem av energi- og miljøkomiteen

Kjelder

Bakgrunnsstoff 
 Stortinget.no - Biografi
 Framstegspartiet - Biografi

Stortingsrepresentantar frå FrP
Stortingsrepresentantar for Vest-Agder
Stortingsrepresentantar 2005-2009
Stortingsrepresentantar 2009-2013
Folk frå Farsund
Metronome Spartacus

Metronome Spartacus er eit norsk TV-produksjonsselskap. Selskapet produserer dramaserien Hotel Cæsar på oppdrag for TV 2, noko dei har gjort sidan 1998. Dei held til i Sandakervegen i Oslo, i Gamle Myrens Verksted, det er også her store delar av serien spelast inn.

Norske medieføretak
Alf Egil Holmelid

Alf Egil Holmelid () er ein norsk sivilingeniør og politikar frå Sosialistisk Venstreparti i Vest-Agder fylke.

Holmelid er forskingssjef ved Universitetet i Agder, der han sidan 1997 har vore tilknytt ingeniør- og økonomiutdanningane. Han har vore medlem av sentralstyret i SV i 10 år og medlem av bystyret i Kristiansand i 16 år. Dessutan er han medlem av Teknologirådet. Ved stortingsvalet 2009 vart Holmelid vald inn på utjamningsmandat for Vest-Agder. Han er medlem av næringskomiteen.

Alf Holmelid er utdanna sivilingeniør innan kybernetikk frå NTNU, med eksamen frå 1973. Han har vore forskingssjef ved forskingsavdelinga til Elkem på Fiskå i Kristiansand, der han arbeidde frå 1975 til 1997. Deretter vart han dekanus ved Fakultet for økonomi ved Høgskolen i Agder.

Bakgrunnsstoff 
Alf Egil Holmelid hjå Stortinget
Alf Egil Holmelid hjå TV 2

Stortingsrepresentantar frå SV
Stortingsrepresentantar for Vest-Agder
Stortingsrepresentantar 2009-2013
Lokalpolitikarar frå SV
Folk frå Fjaler
Janne Formoe

Janne Miriam Rudolfsen Formoe () er ein norsk profesjonell skodespelar frå Kristiansand. Ho er best kjend som Sunniva i  Kaptein Sabeltann-framsyningane i Dyreparken, 14 sesongar på rad frå ho var ung tenåring. Ho scenedebuterte i juli 1990 i barneshowet. 

Janne Formoe var programleiar i ZTV Norge, i programserien Pop TV i 1995–1996. I Oslo og Kristiansand hadde ho stor suksess med einmannsframsyninga Neverending Story i 2004. Formoe vart uteksaminert frå Statens Teaterhøgskole i 2000. 
Etter at ho var ferdig med teaterskolen vart ho engasjert av Teater Ibsen og Trøndelag Teater. I 2003 kom ho til Nationaltheatret. I 2008 deltok ho i TV 2-serien Skal vi danse.  

I 2010–2012 spelte ho rolla som Mona Lizzie Olsen i Hotel Cæsar. Somrane 2014, 2015 og 2016 var ho medprogramleiar i Sommer i Dyreparken på TV2. Sidan 2014 har ho også spilt Eva, ei av hovudrollene i den norske komedieserien Neste sommer på TVNorge.

Familie 
Formoe er dotter av den folkekjære underhaldningsartisten og forfattaren Terje Formoe, som er best kjend som skaparen av Kaptein Sabeltann's verd.
Janne Formoe var sambuar med Jan Fredrik Karlsen fram til desember 2006, og dei har ei dotter saman.

Kjelder

Norske skodespelarar
Folk frå Kristiansand
Norske Skal vi danse-deltakarar
Kåre Simensen

Kåre Simensen () er ein norsk politikar frå Arbeidarpartiet. Han var stortingsrepresentant 2009-2017 og var partiet sin andrekandidat frå Finnmark. Ved valet i 2009 var Simensen fylkesråd i Finnmark. Han var medlem av kommunestyret i Alta frå 1995 til 2007 og var varaordfører dei fire siste åra.

Kåre Simensen er utdanna IT-ingeniør frå Gjøvik ingeniørhøgskole og har dessutan leiarutdanning innan økonomi.

Stortingskomitear 
 2009–13: Medlem av familie- og kulturkomiteen
 2013–17: Medlem av utenriks- og forsvarskomiteen

Kjelder

Bakgrunnsstoff 
 Biografi på Stortingets nettstad

Stortingsrepresentantar frå Ap
Stortingsrepresentantar for Finnmark
Stortingsrepresentantar 2009-2013
Stortingsrepresentantar 2013-2017
Lokalpolitikarar i Alta
Ap-politikarar i Finnmark
Folk frå Alta
Ingalill Olsen

Ingalill Olsen () er ein norsk politikar frå Arbeidarpartiet. Ho er leiar i Finnmark Arbeidarparti og har lang lokalpolitisk erfaring frå Måsøy, der ho var ordførar frå 1995 til ho vart vald inn på Stortinget i 2009. I den siste perioden hennar som ordførar hadde Arbeidarpartiet reint fleirtal i kommunestyret med 9 av 17 representantar. Olsen var tredjekandidat til Stortinget i 2009, og vart vald då Arbeidarpartiet gjorde eit sterkt val og kapra distriktsmandatet til Olsens frå Sosialistisk Venstreparti.

På Stortinget er Olsen medlem av kommunal- og forvaltingskomiteen.

Bakgrunnsstoff  
 
 Ingalill Olsen hos TV 2
«– Ville aldri spist fisk herfra», NRK Nyheter, 14. februar 2009

Stortingsrepresentantar frå Ap
Stortingsrepresentantar for Finnmark
Stortingsrepresentantar 2009-2013
Stortingsrepresentantar 2017-2021
Vararepresentantar til Stortinget
Ordførarar i Måsøy
Ap-ordførarar i Finnmark
Folk frå Måsøy
Frank Bakke-Jensen

Frank Bakke-Jensen () er ein norsk politikar frå Høgre og forsvarsminister i regjeringa Solberg frå 20. oktober 2017. Før det var han frå 20. desember 2016 EØS- og EU-minister.

Han var ordførar i Båtsfjord frå 2007 til han vart vald inn på Stortinget frå Finnmark fylke i 2009. Bakke-Jensen er utdanna innan skipselektronikk frå Hammerfest og Tromsø, og har bakgrunn frå skoleverket og som sjølvstendig næringsdrivande ekspeditør for Båtsfjord lufthamn.

Ordførar 
Bakke-Jensen vart vald som ordførar i 2007, trass i at Arbeidarpartiet fekk 54,7 prosent av stemmene og ni av femten representantar i kommunestyret. Etter nominasjonsvalet hadde fleire Ap-nominerte trekt seg frå lista, og når valet var gjennomført var to av utbrytarane vald inn. Ein av utbrytarane møtte ikkje på det konstituerande møtet, men det viste seg at også det første varamedlemmet braut ut. Jensen vart dermed vald med Høgres fire, Framstegspartiets to representantar i tillegg til dei to møtande utbrytarane frå Arbeidarpartiet. Som ordførar ivra Bakke-Jensen mellom anna for at Båtsfjord skulle få eigen vidaregåande skole, drifta av kommunen sjølv.

Stortingskomitear 
2009–2013: medlem i Næringskomiteen

Kjelder

Bakgrunnsstoff 
Frank Bakke Jensen hos Stortinget
Frank Bakke-Jensen  hos Finnmark Høgre

Norske forsvarsministrar
Norske EØS- og EU-ministrar
Statsrådar i Regjeringa Solberg
Høgrestatsrådar
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Stortingsrepresentantar frå Høgre
Stortingsrepresentantar for Finnmark
Ordførarar i Båtsfjord
Høgreordførarar i Finnmark
Folk frå Båtsfjord
Skogkarse

Skogkarse (Cardamine flexuosa) er ei plante i krossblomfamilien. Utbreiingsområdet til arten ligg innanfor Europa.

Skogkarse vert kring 20 cm høg og har ein fåblada rosett som visnar tidleg. Planta har store stengelblad og hår langt opp. Han har sprikjande skulper på utståande skaft som knapt når over toppblomstrane. Blomstrane har seks mjølberarar og 1 mm lang griffel. 

Planten blomstrar kring juni månad på våte eller fuktige stader i skog og kratt. Han veks i Noreg nord til Troms, og er funnen opp til 900 m i Hallingdal.

Kjelder
Dansk Wikipedia.
Johannes Lid: Norsk-svensk-finsk flora. Det Norske Samlaget, 1985.

Krossblomfamilien
Viltveksande plantar i Noreg
Hillesøy

Hillesøy er ein kyrkjestad og tidlegare kommune i Troms. Den tidlegare kommunen er i dag delt mellom Tromsø kommune og Lenvik kommune.

Hillesøy kommune 1855 - 1964 
Hillesøy var del av Lenvik formannskapsdistrikt frå 1837. Hillesøy blei skilt ut frå Lenvik som eigen kommune i 1855 eller 1871. (Statistisk sentralbyrå si historiske oversikt over endringsr i kommune- og fylkesinndelings nemner at dette er uklart.) I 1855 hadde Hillesøy 811 innbyggere.

1. januar 1964 blei Hillesøy delt i to og slått saman med andre kommunar. Området på Kvaløya og øyane nord for Hekkingen, med 1316 innbyggjarar blei slått saman med Tromsø og Tromsøysund kommunar saman med det meste av Ullsfjorden til Tromsø kommune. Området på Senja og øya Hekkingen, med 1159 innbyggjarar, blei slått saman med eit område på Senja frå Sørreisa kommune, fire gardar frå Tranøy kommune og Lenvik kommune til den nye Lenvik kommune.

Folketalsutvikling 
Folketalsutvikling for tidlegare Hillesøy kommune frå 1900 til 1964:

Bakgrunnsstoff 
Hillesøyforeninga: Hillesøy kommune
Turside - informasjon og bilete frå båthamna på Hillesøy
turliv.no - informasjon og bilete fra Stokkvika, sandeldorado på sørsida av Hillesøya

Tidlegare kommunar i Troms
Geografi i Senja
Historie i Senja
Historie i Tromsø
Geografi i Tromsø
Robert Eriksson

Robert Eriksson () er ein norsk politikar frå Framstegspartiet og arbeidsminister 2013-15 i regjeringa Solberg. Han var vald inn på Stortinget frå Nord-Trøndelag fylke i 2005 og representerte fylket på Tingert til 2013. Periodane 1997–2005 var han vararepresentant til Stortinget. 

Eriksson har ufullførte studiar i økonomi frå Høgskolen i Nord-Trøndelag, og arbeidde frå 1996 i og for partiet som organisasjonssekretær i FpU (1996–1997), valkampleiar for Framstegspartiet i 1997, og som politisk rådgivar for stortingsgruppa til partiet frå 1997 til 2001, med ansvar for Næringskomiteen og Olje-, energi- og miljøkomiteen. Han arbeidde som dagleg leiar ved TrygVestas salssenter på Levanger frå 2001 til 2005.  

Eriksson var fylkesleiar i Framstegspartiet sin Ungdom (FpU) frå 1991 til 1994, leiar i Verdal FrP frå 1992 til 1993, nestleiar i FpU frå 1998 til 2000, og leiar i Nord-Trøndelag FrP frå 2002. Han er leiar i Verdal fotball sidan 2002. 

Han var medlem av fylkestinget i Nord-Trøndelag frå 1995 til 2005, og sat i fylkesutvalet frå 1999 til 2003. Han sat også i kommunestyret i Verdal frå 1991 til 2005, frå 1991 til 1997 også i formannskapet.

Stortingskomitear 
2009–2013 leiar i Arbeids- og sosialkomiteen
2005–2009 medlem i Arbeids- og sosialkomiteen

Bakgrunnsstoff 
 
 Robert Eriksson hos Framstegspartiet

Norske arbeidsministrar
Statsrådar i Regjeringa Solberg
Frp-statsrådar
Stortingsrepresentantar frå FrP
Stortingsrepresentantar for Nord-Trøndelag
Stortingsrepresentantar 2009-2013
Stortingsrepresentantar 2005-2009
Lokalpolitikarar i Verdal
FrP-politikarar i Nord-Trøndelag
Norske bedriftsleiarar
Folk frå Levanger
Christina Ramsøy

Christina Nilsson Ramsøy () er ein norsk politikar frå Senterpartiet. Ho har vore 1. vararepresentant til Stortinget frå Nord-Trøndelag fylke sidan 2009, og møtte fast for Lars Peder Brekk frå 1. oktober 2009.

Ramsøy var leiar i Steinkjer Senterungdom 2002–2004, og leiar i Nord-Trøndelag Senterungdom 2003–2007. I tillegg var ho medlem av sentralstyret til Senterungdommen 2006–2007, og leiar der 2007–2009. Ramsøy vart vald til leiar ved ei kampavstemming mot Tone Ravnås frå Rogaland.

Ramsøy var medlem av Steinkjer kommunestyre 2007–2008 og medlem av Nord-Trøndelag fylkesting 2007–2009. Ho gjekk allmennfagleg linje ved Steinkjer VGS 2002–2005, studerte politisk økonomi ved NTNU 2005–2006, og studerte PR og kommunikasjon ved BI Trondheim 2006–2007.

Stortingskomitear 
2009–2013 - medlem i Familie- og kulturkomiteen

Referansar

Bakgrunnsstoff 
Christina Ramsøy hos Stortinget
Bloggen til Christina Ramsøy  

Stortingsrepresentantar frå Sp
Stortingsrepresentantar for Nord-Trøndelag
Stortingsrepresentantar 2009-2013
Folk frå Steinkjer
Leiarar i Senterungdomen
Biri kyrkje

Biri kyrkje er ei krosskyrkje frå 1777 i Gjøvik kommune i Innlandet.

Byggverket er i tømmer og har 450 sitjeplassar. Inventaret har akantusdekorasjon.

Bakgrunnsstoff 
 
 
 
 Biri kyrkjelyd
  

Kyrkjer i Gjøvik
Kulturminne i Gjøvik
Krosskyrkjer i Noreg
Kyrkjer i Toten prosti
Valkyrkjer i 1814
Norske kyrkjer frå 1777